**Ministru kabineta noteikumu projekta**

**„Latvijas Neredzīgo bibliotēkas nolikums”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. |  Pamatojums | Valsts pārvaldes iekārtas likuma 16.panta pirmā daļa, Publisko aģentūru likuma pārejas noteikumu 2.punkts, Valsts sekretāru 2012.gada 28.jūnija sanāksmes (protokola Nr.26 52.§) protokollēmums. |
|  2. |  Pašreizējā situācija un problēmas | Publisko aģentūru likuma (stājies spēkā 2010.gada 1.janvārī) pārejas noteikumu 1.punktā ir noteikts, ka ar šā likuma spēkā stāšanos spēku zaudē Publisko aģentūru likums (Latvijas Republikas Saeimas un Ministru Kabineta Ziņotājs, 2001, 10.nr.; 2002, 23.nr.; 2005, 6.nr.; 2008, 1.nr.; 2009, 1., 2., 6.nr.).Saskaņā ar Publisko aģentūru likuma pārejas noteikumu 2.punktu ministrijām ir jāizvērtē valsts aģentūru darbības atbilstība šā likuma prasībām, un Ministru kabinetam līdz 2013.gada 1.janvārim jāpieņem lēmums par attiecīgās aģentūras darbības turpināšanu, aģentūras likvidēšanu vai reorganizēšanu, ievērojot Valsts pārvaldes iekārtas likuma 15.pantā noteiktās prasības.Ņemot vērā iepriekš minēto, ir nepieciešams veikt Latvijas Neredzīgo bibliotēkas darbības izvērtējumu un apstiprināt jaunu nolikumu, jo pašreiz spēkā esošie Ministru kabineta 2005.gada 24.maija noteikumi Nr.352 „Valsts aģentūras „Latvijas Neredzīgo bibliotēka” nolikums” (Latvijas Vēstnesis, 2005, 84.nr.) ir izdoti saskaņā ar spēku zaudējušā Publisko aģentūru likuma 8.panta trešo daļu un, atbilstoši jaunā Publisko aģentūra likuma pārejas noteikumu 5.punktam, ir piemērojami ne ilgāk kā līdz 2013.gada 1.janvārim. Publisko aģentūru likuma un tā pārejas noteikumu mērķis ir valsts aģentūru statusu saglabāt tikai tām aģentūrām, kuras darbojas uz saimnieciskā aprēķina principiem (*sk.* *likumprojekta „Publisko aģentūru likums” anotācijas I sadaļas 2.punktu*).  Atbilstoši Publisko aģentūru likumam ir izšķiramas divas būtiskas aģentūras pazīmes: 1) aģentūrai ir noteikta kompetence publisko maksas pakalpojumu sniegšanas jomā (likuma 4.panta pirmā daļa); 2) aģentūras budžetu galvenokārt veido tās ieņēmumi par sniegtajiem maksas pakalpojumiem, citi pašu ieņēmumi, dāvinājumi un ziedojumi, kā arī ārvalstu finanšu palīdzība (likuma 13.panta pirmā daļa). Aģentūra var saņemt dotāciju no vispārējiem ieņēmumiem (likuma 13.panta otrā daļa), taču atbilstoši likuma mērķim šīs dotācijas īpatsvaram jābūt nelielam, aģentūrai ir jānodrošina sava darbība patstāvīgi.Ņemot vērā minēto, Kultūras ministrija ir veikusi Kultūras ministrijas padotībā esošās valsts aģentūras „Latvijas Neredzīgo bibliotēka” darbības un finansēšanas izvērtējumu atbilstoši Publisko aģentūru likumā noteiktajiem valsts aģentūru darbības principiem un finansēšanas modelim.Valsts aģentūra „Latvijas Neredzīgo bibliotēka” šobrīd faktiski darbojas kā tiešās pārvaldes iestāde, jo tās darbība pamatā tiek nodrošināta no valsts budžeta dotācijas un faktiskā pašu ieņēmumu daļa procentuāli veido ļoti nelielu daļu no kopējā budžeta, piemēram, 2008.gadā faktiskie pašu ieņēmumi sastādīja 0% no kopējā budžeta, 2009.gadā – 0%, 2010.gadā – 0,3 % un 2011.gadā – 0,05%. Minētā situācija ir saistīta ar valsts aģentūras „Latvijas Neredzīgo bibliotēka” darbību, kas primāri nav vērsta uz maksas pakalpojumu sniegšanu. Lielāko finansējuma daļu valsts aģentūra „Latvijas Neredzīgo bibliotēka” saņem no valsts budžeta dotācijām no vispārējiem ieņēmumiem un projektu konkursos gūtajiem līdzekļiem. Līdz ar to, valsts aģentūras „Latvijas Neredzīgo bibliotēka” finansējums neatbilst Publisko aģentūru likumā noteiktajam valsts aģentūru finansēšanas modelim.Valsts aģentūra „Latvijas Neredzīgo bibliotēka” darbojas saskaņā ar Ministru kabineta 2005.gada 24.maija noteikumiem Nr.352 „Valsts aģentūras „Latvijas Neredzīgo bibliotēka” nolikums” (turpmāk – nolikums). Saskaņā ar nolikumu valsts aģentūras „Latvijas Neredzīgo bibliotēka” darbības mērķis ir nodrošināt personu ar redzes invaliditāti cilvēktiesības brīvi, neierobežoti saņemt kvalitatīvu informāciju viņām piemērotā veidā, sniedzot bezmaksas pakalpojumus šajā jomā. Nolikumā noteiktas šādas valsts aģentūras „Latvijas Neredzīgo bibliotēka” funkcijas:- sniegt bezmaksas pakalpojumus, lai nodrošinātu personām ar redzes invaliditāti brīvu, neierobežotu literatūras un nepieciešamās informācijas saņemšanu viņām piemērotā veidā;-  nodrošināt Latvijas Neredzīgo bibliotēkas krājumā esošās informā­cijas publisku pieejamību un izmantošanu;-  uzkrāt, sistematizēt, kataloģizēt, bibliografēt un saglabāt iespieddar­bus, elektroniskos izdevumus, rokrakstus un citus dokumentus.Ņemot vērā to, ka valsts aģentūra „Latvijas Neredzīgo bibliotēka” pirmkārt veic tādas pamatfunkcijas, kas nav saistītas ar publiskajiem maksas pakalpojumiem, bet bibliotēkas sniegtie bezmaksas pakalpojumi ir pakārtoti bibliotēkas darbības mērķim nodrošināt personu ar redzes invaliditāti cilvēktiesības brīvi, neierobežoti saņemt kvalitatīvu informāciju viņām piemērotā veidā, kā arī to, ka bibliotēkas budžeta resursu sadalījumu pamatā veido līdzekļi, kas tiek saņemti no valsts budžeta, Latvijas Neredzīgo bibliotēka neatbilst Publisko aģentūru likumā paredzētajam aģentūras statusam un ir pārveidojama par tiešās pārvaldes iestādi. |
|  3. |  Saistītie politikas ietekmes novērtējumi un pētījumi | Projekts šo jomu neskar. |
|  4. |  Tiesiskā regulējuma mērķis un būtība | Noteikumu projekta mērķis ir mainīt publiskās aģentūras statusu Latvijas Neredzīgo bibliotēkai, izdodot jaunu tiešās pārvaldes iestādes nolikumu, pamatojoties uz Valsts pārvaldes iekārtas likuma 16.panta pirmo daļu..Noteikumu projektā tiek saglabātas iepriekšējās Latvijas Neredzīgo bibliotēkas funkcijas, uzdevumi un tiesības, veicot turpmāk norādītos precizējumus.Nolikumā veikts redakcionāls precizējums nolikuma 4.1.apakšpunktā, vārdus „bibliotēkas vienotā fonda” aizstājot ar vārdiem „bibliotēkas vienotā krājuma”, ņemot vērā to, ka Ministru kabineta 2010.gada 30.marta noteikumi Nr.317 „Nacionālā bibliotēku krājuma noteikumi” nosaka bibliotēkās esošā izdevumu kopuma apzīmēšanai vārda „krājums” lietojumu vārda „fonds” vietā.Nolikumā ietverts jauns Latvijas Neredzīgo bibliotēkas darbības pārskatu sniegšanas veids, nosakot, ka bibliotēka reizi gadā sniedz pārskatu par bibliotēkas funkciju izpildi Latvijas digitālajā kultūras kartē, kā arī nosakot, ka bibliotēka pēc Kultūras ministrijas pieprasījuma sniedz informāciju par tās darbību un finanšu līdzekļu izlietojumu.Ar noteikumu projekta pieņemšanu tiks izpildīts Publisko aģentūru likuma pārejas noteikumos 2.punktā ietvertais Ministru kabineta uzdevums.Paredzēts, ka noteikumu projekts stāsies spēkā ar 2013.gada 1.janvāri, ņemot vērā Valsts sekretāru 2012.gada 28.jūnija sanāksmes protokollēmumā (prot. Nr.26 52.§) noteikto. |
|  5. |  Projekta izstrādē iesaistītās institūcijas | Kultūras ministrija, valsts aģentūra „Latvijas Neredzīgo bibliotēka”. |
|  6. |  Iemesli, kādēļ netika nodrošināta sabiedrības līdzdalība | Projekta ietvaros netiek mainītas valsts pārvaldes funkcijas un uzdevumi, un to realizācijas modelis, kas skartu sabiedrības intereses, to iespējamo ierobežošanu vai paplašināšanu. |
|  7. |  Cita informācija | Nav  |

*Anotācijas V un VI sadaļa – projekts šīs jomas neskar.*

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | Personas ar redzes traucējumiem. Latvijā ir aptuveni 7500 cilvēku ar redzes traucējumiem. |
| 2. | Citas sabiedrības grupas (bez mērķgrupas) kuras tiesiskais regulējums arī ietekmē vai varētu ietekmēt  | Latvijas Neredzīgo bibliotēkas darbinieki un sadarbības partneri. |
| 3. | Tiesiskā regulējuma finansiālā ietekme | Noteikumu projektā paredzēts, ka tiešās pārvaldes iestāde ir attiecīgās aģentūras funkciju, tiesību, saistību, prasību, bilancē esošās mantas, lietvedības un arhīva pārņēmēja, līdz ar to ietekme nebūs jūtama.  |
| 4. | Tiesiskā regulējuma nefinansiālā ietekme | Noteikumu projektā paredzēts, ka tiešās pārvaldes iestāde ir attiecīgās aģentūras funkciju, tiesību, saistību, prasību, bilancē esošās mantas, lietvedības un arhīva pārņēmēja, līdz ar to ietekme nebūs jūtama. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita ietekme | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
|  **Rādītāji** |  **n-tais gads** |  Turpmākie trīs gadi (tūkst. latu) |
| **n+1** | **n+2** | **n+2** |
|  Saskaņā ar valsts budžetu kārtējam gadam |  Izmaiņas kārtējā gadā, salīdzinot ar budžetu kārtējam gadam |  Izmaiņas, salīdzinot ar kārtējo (n) gadu |  Izmaiņas, salīdzinot ar kārtējo (n) gadu |  Izmaiņas, salīdzinot ar kārtējo (n) gadu |
|  1 |  2 |  3 |  4 |  5 |  6 |
|  1. Budžeta ieņēmumi: | 0 | 0 | 0 | 0 | 0 |
|  1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |
|  1.2. valsts speciālais budžets |    |    |    |    |    |
|  1.3. pašvaldību budžets |    |    |    |    |    |
|  2. Budžeta izdevumi: | 0 | 0 |   0 |   0 |   0 |
|  2.1. valsts pamatbudžets |  |  |    |    |    |
|  2.2. valsts speciālais budžets |    |    |    |    |    |
|  2.3. pašvaldību budžets |    |    |    |    |    |
|  3. Finansiālā ietekme: | 0   |   0 |   0 | 0   |   0 |
|  3.1. valsts pamatbudžets |    |    |    |    |    |
|  3.2. speciālais budžets |    |    |    |    |    |
|  3.3. pašvaldību budžets |    |    |    |    |    |
|  4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) |  X |   0 | 0   |   0 |   0 |
|    |    |    |    |
|    |    |    |    |
|  5. Precizēta finansiālā ietekme: |  X | 0   | 0   |   0 |   0 |
|  5.1. valsts pamatbudžets |    |    |    |    |
|  5.2. speciālais budžets |    |    |    |    |
|  5.3. pašvaldību budžets |    |    |    |    |
|  6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |     |
|  6.1. detalizēts ieņēmumu aprēķins |
|  6.2. detalizēts izdevumu aprēķins |
|  7. Cita informācija | Noteikumu projekta īstenošana 2013.gadā un turpmākajos gados tiks nodrošināta esošo Latvijas Neredzīgo bibliotēkas budžeta līdzekļu ietvaros. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Kultūras ministrija līdz 2012.gada 14.decembrim sagatavos un iesniegs izskatīšanai Ministru kabinetā attiecīgus grozījumus Ministru kabineta 2003.gada 29.aprīļa noteikumos Nr.241 „Kultūras ministrijas nolikums”. |
| 2. | Cita informācija | Noteikumu projekta pieņemšanas gadījumā spēku zaudēs Ministru kabineta 2005.gada 24.maija noteikumi Nr.352 „Valsts aģentūras „Latvijas Neredzīgo bibliotēka” nolikums”. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas  | Latvijas Neredzīgo bibliotēka, Kultūras ministrija**.** |
| 2. | Projekta izpildes ietekme uz pārvaldes funkcijām  | Latvijas Neredzīgo bibliotēkai tiks mainīts statuss uz tiešās pārvaldes iestādes statusu. Esošās pārvaldes funkcijas nemainīsies.Kultūras ministrija arī turpmāk īstenos Latvijas Neredzīgo bibliotēkas padotību. Padotība turpmāk tiks īstenota pakļautības formā (iepriekš – pārraudzības formā), līdz ar to ministrijai būs plašākas pilnvaras padotības īstenošanā.  |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Projekts šo jomu neskar. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar. |
| 6. | Cita informācija |  Nav |

Kultūras ministre Ž.Jaunzeme – Grende

Vīza: Valsts sekretārs G.Puķītis

2012.12.11. 14:15

V.Bērziņa 67330221

Vanda.Berzina@km.gov.lv